Satellites LV

***Satellites LV*** ir latviešu mūzikas grupa, kuras sastāvā šobrīd ir apvienības dibinātāji Jānis Žilde un Edgars Žilde, kā arī Toms Ostrovskis, Mareks Ameriks un Ervings Znotiņš. Grupa 1990. gadu otrajā pusē, kā ***The Satellites***, ieguva popularitāti ar vairākiem veiksmīgiem singliem un uzvaru mūzikas festivālā "Liepājas Dzintars" 1997. gadā. Gan grupas pirmais britpopa albums "Piens", gan arī 2001. gadā izdotais postroka ieraksts "Kind of Glue" ir uzskatāmi par pirmajiem savā stilā izdotiem albumiem Baltijas valstīs.

## Vēsture
1998. gadā iznāca *The Satellites* pirmais albums "Piens". Tajā pašā gadā iznāca arī grupas singls "Happy To Follow", bet 1999. gadā iznāca grupas pirmais dubultsingls "This Is More Than You Could Ever Hope/Move Inside".

[120px|thumb|right|''The Satellites'' — "Piens" ([1998)]]

Otrais albums "Kind Of Glue" datējams ar 2001. gadu, kad līdztekus grupas nosaukuma maiņai (no *The Satellites* uz *Satellites LV*) radikāli mainījās arī grupas skanējums. 2000. gada ieraksta sesiju vidū Edgars Žilde devās studēt uz ASV un turpmākos piecus gadus par viņa gaitām nekas daudz nebija zināms.

[120px|thumb|right|Satellites LV — "Kind of Glue" ([2001. gads|2001)]]

Grupa atjaunoja darbību 2006. gadā. *Satellites LV* jaunās muzikālās ietekmes ir ieplūdušas no dažādām pusēm — Edgara ASV iespaidi, "Kubas" džeza un krautroka sakausējums, *The Satellites* melodiskums, vēlīnais "Kind of Glue" postroka posms, "kubas" skaņas, Ervinga taustiņi un Jāņa Žildes soloalbuma "Stāvi" minimālisms.

 iznāca jauns grupas radio singls "Dienas Gaismas Detaļas". Tam sekoja uzstāšanās "Positivus AB" festivālā.  iznāca jauns grupas radio singls "Karavīriņi". Tas tika pirmatskaņots Radio SWH .

Septembrī radiosingls "Dienas Gaismas Detaļas" studentu radiostacijā "Naba" iekaroja topa 1. vietu un noturējās līderpozīcijās vienu nedēļu. Gan "Dienas Gaismas Detaļas", gan "Karavīriņi" ierakstīti vienā "vasaras ierakstu sesijā". "Rudens ierakstu sesijās" *Satellites LV* strādāja ar četriem jauniem skaņdarbiem — "Policija brauc!", "Rotaļlietu veikalā", "Baidos atklāt" un "Pirmais", pēdējais no tiem novembra beigās izvēlēts kā trešais radiosingls.  *Satellites LV* uzstājās kā iesildošā grupa britu *indie* mūzikas leģendu *[[The Wedding Present]]* koncertā. 2008. gada janvārī grupas radiosingls "Pirmais" iekaroja "Radio SWH top 20" 1. vietu un noturējās šajā pozīcijā divas nedēļas pēc kārtas. 2008. gada martā pie klausītājiem nonāca ceturtais radiosingls "Policija brauc!", kas Radio "SWH" ieņēma 2. vietu, bet Radio "Naba" sasniedza topa virsotni.

[120px|thumb|right|''Satellites LV'' — "Vadu" ([2009. gads|2009)]]

2008. gada 7 oktobrī *indie*/*shoegaze* grupa *[[Tribes of the City]]*, sadarbojoties ar brāļiem Žildēm no *Satellites LV*, ierakstīja kopīgu dziesmu "Vienā pārī". Jau 28. novembrī pie klausītājiem nonāca jauns singls "Rotaļlietu veikalā", kā arī b-puse "Vēlos, lai tu zini".

[120px|thumb|right|''Satellites LV'' — "Bezvadu" ([2009. gads|2009)]]

2009. gadā martā grupa pabeidza darbu pie abiem albumiem un nodod klausītājiem radio singlu "Grāvējs", kas sasniedza topa virsotnes gan Radio SWH — #2, gan arī Rietumu Radio — #1. 2009. gada pavasarī grupa plānoja vairākus koncertus gaidāmo albumu prezentāciju ietvaros. Tiek dibināta ierakstu izdevniecība "asd records".

2010. gada 23. februārī *Satellites LV* ieguva divas Mūzikas ierakstu gada balvas "Zelta Mikrofons" nominācijās "Labākais roka albums" ("Vadu") un "Labākais video" (Mārtiņš Grauds "Pirmais"). Cīņā par nomināciju "Labākais alternatīvās mūzikas albums" grupas ieraksts "Bezvadu" palika otrais aiz *Tribes of the City*.

2010. gada decembrī iznāca Edgara Žildes solo projekta Augusts IV mazalbums. Augusts IV 2011. gada janvārī tika nominēts Mūzikas ierakstu gada balvas nominācijā "Labākais alternatīvās mūzikas albums".

## Blakusprojekti

### Kuba
[120px|thumb|right|Kuba — "15 Episodes Of Kuba" ([2003. gads|2003)]]
Grupa sastāvēja no Toma Ostrovska, Mareka Amerika, Jāņa Žildes, Martineza Gonzalesa, Arņa Račinska un Mikus Soloveja.

2002. gadā izdotais albums "15 Episodes Of Kuba" 2003. gadā saņēma divas Mūzikas ierakstu gada balvas (nominācijās "Labākā debija" un "Labākais instrumentālās, filmu vai teātra mūzikas albums"). 2005. gada novembrī iznāca grupas radio singls "Baku".

2006. gada augustā iznāca grupas radio/TV singls "Aukstu tēju". Dziesmai tiek izveidots arī video, kura autors ir režisors Roberts Kuļenko. 2006. gadā pēc 5 gadu pastāvēšanas grupa paziņoja par muzikālās darbības pārtraukšanu.

### Raadio
Jānis Žilde (Konstruktoriņš) un Arnis Račinskis (Laborants) izveidoja projektu "Raadio", par kura galvenajām ietekmēm min 1980. gadu popmūziku un tā dēvēto elektronisko "datapop" mūzikas stilu. 2004. gada nogalē tika ierakstīti divi jauni elektroniski skaņdarbi, no kuriem viens ar nosaukumu "Automāts" kļuva par radiosinglu. Dziesma ar Edmunda Jansona videoklipu tika nominēta arī Gada balvai.

### "Stāvi" (Jāņa Žildes soloalbums)
[120px|thumb|right|Jānis Žilde — "Stāvi" ([2004. gads|2004)]]
Albums "Stāvi" tika izdots 2004. gadā un Latvijas mūzikas ierakstu Gada balvas ceremonijā tika nominēts labākā instrumentālās mūzikas albuma kategorijā. Mūzika no šī albuma jau izmantota vairākās kinofilmās.

Plates pirmā singla videoklipu darinājis režisors un animators Edmunds Jansons. Skaņdarbs pagājušogad jau guvis ievērojamus panākumus radio "Naba" gada noslēguma topā un ierindojies augstajā 32. vietā. Animētais video ir savdabīgs ieskats mākslinieka Edmunda Jansona ("Haikas", "Šūpuļdziesma", "Zvaigžņu tēja", "Baltā") topošajā multiplikācijas filmiņā "Šķērrocis", tajā izmantoti vairāki fragmenti no jaunās īsfilmas. Filmiņas pamatā ir Heinriha Hofmaņa dzejolis "Stāsts par īkšķa sūkātāju" (Kārļa Vērdiņa tulkojumā).

### "Augusts IV" (Edgara Žildes solo projekts)

Augusts IV ir mūzikas grupas *Satellites LV* dalībnieka Edgara Žildes viena cilvēka solo projekts, kas ierakstīts mājas studijā.

[120px|thumb|right|Augusts IV — "Augusts IV" ([2010. gads|2010)]]

2010. gada janvārī "Augusts IV" tika izvirzīts Mūzikas Gada Balvas nominācijā "Labākais alternatīvās mūzikas albums".

Pirmais projekta vēstnesis bija radio singls „Mūsu Politika”, kas stāsta par draugu un laika biedru paaudzi kādā noteiktā vēstures posmā. Jau pirmajās nedēļās dziesma iekļuva radio "Naba" rotācijā un Top 10. Laikraksts "Diena" 2011. gada 13. janvāra "Izklaidē" albumam piešķīra 5/5 zvaigznītes, nodēvējot to par "nesteidzīgas ziemas mūziku".

2010. gada 12. decembrī kultūras namā "Ziemeļblāzma" tika uzņemts dziesmas video klips, tā režisore Kate Krolle, operators Aigars Sērmukšs.

## Diskogrāfija

## Bijušie dalībnieki un viesmākslinieki
* Gunārs Rozenbergs (trompete)
* Jānis Volkmanis (trompete)
* Mikus Solovejs (saksofons)
* Tīna Ostrovska (sitamie instrumenti, ksilofons, vijole)
* Haralds Bondars (sitamie instrumenti)
* Uldis Zariņš (bungas; 1996—2000)
* Laura Ziemele (bekvokāls; 1996)
* Kristīne Blekte (bekvokāls; 1996)
* Egīls Eglītis (basģitāra; 1996)

## Atsauces

## Ārējās saites
* ''Satellites LV'' ''Instagram'' lapa
* ''Satellites LV'' ''Facebook'' lapa